Georg Riedel (komponist)

For jazzmusikeren med samme navn, se Georg Riedel.

Georg Riedel (1676–1738) var en tysk kantor og komponist fra barokken.

Liv og virke 

Lite er kjent om Riedels liv. Han ble immatrikulert ved Albertina-universitetet i Königsberg i 1694 og fikk musikkundervisning av kantor Georg Raddäus. På en dedikasjon til Riedel fra 1698 titulerte Raddäus ham som teologi- og filosofistudent. I egenskap av studentleder skrev Riedel i 1701 et stykke musikk til kroningsfesten for Fredrik I av Preussen.

24. mai 1709 ble Riedel kantor i Altstädtische Kirche i Königsberg.

Riedel skrev monumentale tonesettinger av hele Matteusevangeliet (1158 sider), Salmenes bok (734 sider) og Johannes' åpenbaring (710 sider). Manuskriptene ble oppbevart i biblioteket i Königsberg inntil de trolig gikk tapt under andre verdenskrig.

Verk 
 Passionskantate (1719)
 Reformationskantate (til tekst av Johann Christoph Gottsched) (1723)
 Evangelium Sanct Matthäi (1721)
 Psalmen Davids […] auff alle Sonn- u. Fest Tage (1724)
 Die geistreiche geheimte Offenbarung des Evangelisten Johannis (1734)

Diskografi 
 Trauerkantaten (Telemann, Boxberg, Riedel, Bach) (Ricercar-Consort), 1990, Ricercar RIC 079061 (nyutgitt i 2003 som RIC 224)

Referanser

Litteratur 
 Georg Küsel: Beiträge zur Musikgeschichte der Stadt Königsberg in Preußen. Königsberger Studien zur Musikwissenschaft, II. Königsberg 1923.
 Hermann Güttler: Königsbergs Musikkultur im 18. Jahrhundert. Königsberg 1925.

Eksterne lenker 
 
  Fritt tilgjengelige partiturer av Harmonische Freude frommer Seelen, kantoreiarchiv.de

Barokkomponister
Kirkemusikkomponister
Kirkemusikere